**Sonetul strănutului de păpădie**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sonetul strănutului de păpădie

Plutind, în largul galben al câmpiei

S-a risipit, împrăştiată pe pământ,

La adierea tandră a brizei de vânt

Sămânţa coaptă-n puf a păpădiei.

După zburarea cea purtată-n cânt,

Din nou va răsări pe-ntinsul gliei...

Pentru-a-nflori spre slava bucuriei

Dar trebuie să treacă prin mormânt.

Supusă unor legi, de către Creator,

Concomitent ea vieţuieşte-n soare;

Şi-n fiecare an, îşi croieşte-un viitor...

Răsare-n lunci, tăpşane şi ponoare

Şi vizita albinelor o mângâie uşor,

Şi an de an, sfârşeşte-n strănutare!

Flavius Laurian Duverna

24 septembrie 2015